Abdulmoʻminxon
Abdulmoʻminxon (1568—1598) — oʻzbek shayboniylar sulolasining oʻn ikkinchi vakili, 1598-yilda Buxoro xonligida hukmronlik qilgan, Balx xonligi xoni (1582—1598). Nufuzli oʻzbek hukmdori Abdullaxon II ning yagona oʻgʻli va merosxoʻri „Kichik xon“ faxriy unvoniga sazovor boʻlgan Abdalmoʻmin yoshligidan Buxoro xonligining eng yirik maʼmuriy birligi — Balx xonligini boshqargan. Yosh Abdulmoʻminxon otasining yordamisiz ham Temuriylar va Safaviylardan bosib olgan, shuningdek, otasi berib yuborgan yerlar hisobiga oʻz merosi hududini kengaytirishga muvaffaq boʻldi. Shayboniylarga qurolli qarshilik ko‘rsatishga uringan Muhammad Zamon Mirzo ustidan bo‘lgan jangda Abdalmo‘minxonning g‘alabasidan so‘ng Temuriylarning Badaxshon va Toxaristondagi hukmronligi bir umrga yo‘qoldi. Otasining oʻlimidan ancha oldin Abdulmoʻminxon undan mustaqil boʻlishga intildi va bu ular oʻrtasida qurolli toʻqnashuvga keldi. Otasi vafotidan keyin oʻzini Buxoro xonligining oliy hukmdori deb eʼlon qilgan Abdulmoʻminxon hokimiyatda bor-yoʻgʻi olti oy qola oldi va otasining sobiq sheriklari tomonidan fitna qurboni boʻlib oʻldirildi.